Sagisag ng Republika ng Pilipinas

Ang Sagisag ng Republika ng Pilipinas ay nagtataglay ng araw na mayroong walong sinag na sa bawat sinag ay isang lalawigan ang katumbas (Batangas, Bulacan, Kabite, Maynila, Laguna, Nueva Ecija, Pampanga at Tarlac) na pinasailalim sa  batas militar ng Gobernador-Heneral Ramon Blanco habang nagaganap ang Himagsikang Pilipino. Ang tatlong bituin na mayroong limang dulo ay sumisimbolo sa tatlong heograpikal na rehiyon ng Pilipinas (Luzon, Kabisayaan at Mindanao).

Nasa kanan ang bald eagle ng Amerika na napaliligiran ng kulay bughaw, sa kabilang dako naman ay napaliligiran ng pula ang leon ng Castile at Leon.

Ang paglalarawang ginagamit sa Sagisag na ito ay mula sa website ng Pamahalaan ng Pilipinas: 

Dalawang tutop ng kutamayang patindig na may kulay bughaw at pula; pinilakan ng tatlong bituing pariagwat at sa gitnang bahagi ay may habilog na pinilakan ng isang araw na may walong malalaki at maliliit na sinag. Sa ilalim ay may balumbong na nakasulat ang "REPUBLIKA NG PILIPINAS".[1]

Palatakdaan

Ang Silangang Indiyo ng Espanya
Sa panahon ng pananakop ng mga Kastila, ang mas pinapayak na salin ng kalasag ng Kaharian ng Espanya ang ginamit. Ang sagisag ng Maynila ay isinabatas din ni Haring Felipe II noong 1596. Makikitang ang mga Haligi ni Hercules o ang Orden ng Gintong Lana ay hindi laging ipinakikita o minsanan lang kung gamitin.

Sakupbayan ng Amerika at Pananakop ng mga Hapones
Matapos  lagdaan ang 1898 Kasunduan ng Paris na tumapos sa Digmaang Amerikano-Espanyol, isinuko ng Espanya ang soberanya ng Pilipinas at ng iba pang mga kolonya sa Nagkakaisang Estado ng Amerika. Ang mga armas na susunod ay ginamit matapos ang sesyon, sa kapanahunan ng Komonwelt at sa pagdaan ng Ikalawang Digmaang Pandaigdig.

Kalasag ng Kasarinlan
Ang mga sumusunod ay ginamit matapos makamit ng Pilipinas ang kalayaan noong 1946. Ang mga kalasag ay binanghay ni Kap. Galo B. Ocampo at ang dibuho ay halos walang ipinagbago mula pa noon. Ang mga pagbabago ay maliliit lang at karamihan ay dahil sa pulitikal at kalinangang pagsasaalang-alang.

Pilipinas
Pilipinas